**Критично мислене**



1. **Определение**

Критичното мислене е умението да анализираш, синтезираш, оценяваш и прилагаш информация, събрана при наблюдение, опит, размишление с цел решаване на проблеми. Критичното мислене е смислено, разсъдъчно мислене, чиято цел е *да решим на какво да вярваме или как да постъпваме*.

1. **Основни моменти на критическо мислене:**
2. *То е самостоятелно* – трябва да можем да формираме собствено мнение въз

основа на придобити вече знания;

1. *Информацията е начална* (не крайна) точка на критическото мислене;
2. *Започва със задаването на въпроси* и е ориентирано към решаването на

проблеми;

1. *Търси убедителни аргументи*, тъй като е възможно да има повече от едно

решение, и трябва да се докаже защо предпочетеното твърдение е логично и практично;

1. Необходимо е *обсъждане и оспорване на идеите*, за да се усъвършенства

собствената позиция.

1. Човека с критическо мислене *стъпва на информация*, задава въпроси с цел

решаване на проблема, привежда аргументи и ги обсъжда – и на тази база формира собствено мнение.

1. **Правила за формиране на критическо мислене:**
2. *Никога да не приемаме за вярно нищо, за което не знаем с очевидност, че*

*то е такова.*

Основен способ за търсенето на истина *е съмнението*. По-добре е да споделим своята несигурност или незнание и да се научим как можем да потърсим отговор на въпроса.

1. *Разделяме темата на толкова части, на колкото е възможно и*

*необходимо.*

При разглеждането на даден въпрос или тема, като правило е добре да се започне с преглед на значението и произхода на думите, които са използвани. Речниковото значение на думите помага за правилното интерпретиране на въпросите, свързани с тях и за по-лесно откриване на заблуди и невярна информация, свързани с употребата им.

Добре е да се потърсят и исторически материали по дадения въпрос. Много е вероятно някой, някога, някъде да се e питал същото, което и ние. Това ще ни помогне да сравним начина си на мислене, резултатите и действията.

Разделете гледните точки и дори нарочно се опитайте да ги поляризирате. Не трябва да се притесняваме от *противоположни мнения*, които са навсякъде около нас и е важно да намираме баланс и да достигаме до логически правилни решения и компромиси.

1. *Подреждаме мислите си и търсим причинно-следствени връзки.*

Разглеждайте темите с помощта на схеми, които да ги визуализират и да представят както различните им аспекти, така и наличието на взаимовръзки и йерархия помежду им. Развивайте *системното мислене*, като откривате свързаността между отделните части на една система (кръвоносна, електрическа, обществена и т.н.) и важната роля, която всяка част има за функционирането на цялото. Опитвайте се да правите прогнози за състоянието на тези системи, в различни етапи и при различни условия.

1. *Следим да не допускаме логически грешки в разсъжденията си.*

В [логиката](https://bg.wikipedia.org/wiki/%D0%9B%D0%BE%D0%B3%D0%B8%D0%BA%D0%B0) и [реториката](https://bg.wikipedia.org/wiki/%D0%A0%D0%B5%D1%82%D0%BE%D1%80%D0%B8%D0%BA%D0%B0) [логическа грешка](https://bg.wikipedia.org/wiki/%D0%9B%D0%BE%D0%B3%D0%B8%D1%87%D0%B5%D1%81%D0%BA%D0%B0_%D0%B3%D1%80%D0%B5%D1%88%D0%BA%D0%B0) или логическа заблуда е грешка в разсъждението, която води до неправилно аргументиране, а оттам – до погрешно схващане или предположение. Логическите грешки често звучат риторично убедително, защото разчитат на емоционалните импулси в слушателя или опонента.

Най-често срещани сред тях са:

* *Позоваването на авторитет:* нещо се приема за вярно, само „защото

господин X така каза“ или „защото така казаха по телевизията“. Основната структура на аргумента е следната: Професор X вярва в A, X има авторитет, следователно A е истина.

* *Позоваване на бройката*: твърдението се смята за вярно, защото се поддържа

от много хора или от високо квалифицирания елит на обществото.

* [*Аргумент от незнание*](https://bg.wikipedia.org/wiki/%D0%90%D1%80%D0%B3%D1%83%D0%BC%D0%B5%D0%BD%D1%82_%D0%BE%D1%82_%D0%BD%D0%B5%D0%B7%D0%BD%D0%B0%D0%BD%D0%B8%D0%B5): поддържа се, че една позиция е истина (или лъжа),

само заради това, че не е доказано обратното.

В работата с дадена информация е необходимо съмнение, за да се убедим в нейната истинност или неистинност на база на доказателства и логическо мислене.

1. *Използвате само надеждни източници на информация!*

Съвети за установяване на достоверни източници на информация:

* *Източник* – откъде е тази информация, надежден източник ли е или е част от

някоя социална медия;

* *Дати* – откога е тази информация, съвпада ли с времето на възникналия

конфликт или извънредна ситуация, ако е извънредна новина, може ли да бъде проверена за достоверност;

* *Надеждност* – може ли тази информация да бъде потвърдена и от други

достоверни медии.

1. *Учете се да живеете, мислите и вземате решения в условия на*

*несигурност.*

Често се налага да се вземат решения в условия на несигурност. Необходим е опит и търсене на повече и различни източници на информация, за да се разпознаят грешките, да се оценят решенията и да предложат начини за подобрение.

1. *Бъдете безпристрастен и неутрален.*

* Какво означава да си безпристрастен и неутрален?

Това означава да не вземаме страна в конфликта и да се подпомагат тези, които се нуждаят най-много от нашата помощ. Заедно с това е необходимо да се следва принципа на *хуманността*, което означава да се стремим *да облекчим човешкото страдание и вярваме, че всеки заслужава уважение.*

* Отсяване на пристрастията в потока от информация.

Никога не можете да изключите собствените си усещания, но може да се научите да ги управлявате, с което да бъдете по-уверени и да обсъждате тези теми неутрално. Предубежденията ни могат да се проявят не само, чрез думите ни, но и чрез изражението на лицето и жестовете.

1. **Стъпки при критическото мислене:**
2. *Разделя проблема* */въпроса/ на елементи;*
3. *Проследява тенденции*, *повтарящи се елементи;*
4. *Поставя хипотеза, набира мнения на експерти, тества, провежда*

*симулации.*

1. *Използва се системно мислене.*

* Представя системите схематично;
* Прогнозира промените в системата при промяна на един или повече

елементи;

* Обяснява системата като елемент от по-голяма система;
* Прогнозира как промените в една система влияят на друга система.

1. *Оценяване на аргументите.*

* Идентифициране на различните гледни точки;
* Оценяване качеството на аргументите;
* Анализиране как влияят външните и вътрешните фактори на

различните гледни точки /позиции/;

* Обобщава различните позиции и начините за решаване на проблема,

познати до момента.

1. *Формулиране на заключение.*

* Взема решение в съществуващата рамка;
* Взема решение като променя съществуващата рамка или създава нова рамка;
* Разпознава своята субективна гледна точка при вземане на решение.
* Заключенията се основават на *знанията, морала, ценностите* и личните принципи на индивида.

1. *Преразглеждане на резултатите.*

* Оценка на решението;
* Предложение за подобрение.

Критично мислене прави човека по-интуитивен и аналитичен, което му позволява *да вземе добри и разумни решения* въз основа на конкретни факти.